Christian Have

Christian Have (født 6. juni 1954 i København) er tidligere trommeslager, og nu indehaver af HAVE A/S, som han selv grundlagde i 1983 og frem til 2010 var direktør for.

Karriere 
Christian Have var professionel trommeslager i Danmark, Spanien og USA frem til 1983. Med sangen "Boom Boom" vandt han som medlem af Mabel, som desuden talte sangeren Mike Tramp, Dansk Melodi Grand Prix 1978. Gruppen ændrede navn til Studs omkring 1980 før den gik i oløsning i 1983. Herefter fulgte fem år, som blandt andet inkluderede faste ophold i Madrid og New York.

Han grundlagde sit kommunikationsfirma HAVE A/S i 1983. Den første kunde i butikken var Bodil Udsen og siden blev virksomheden fast tilknyttet til Gladsaxe Teater, Nørrebro Teater og Østre Gasværk.

Et af Haves primære fokusområder er diskussionen om, hvem der skal betale for fremtidens kultur. Han har introduceret begrebet Corporate Cultural Responsibility i Danmark, og partnerskaber mellem kultur- og erhvervslivet er omdrejningspunktet for flere af Haves bøger, herunder Den nye guldalder – kunsten som vækstmotor (2015) og Det kreative Danmark (2019).

Have besidder desuden en række bestyrelsesposter, bl.a. for Copenhagen Jazz Festival, Teaterbilletter.dk/SCENIT, Frederiksberg Museerne, Gerlev Idrætshøjskole, Dansk Talentakademi og Dramafronten. Desuden sad Have i Det Kgl. Teaters bestyrelse fra 2011-2015.

Fra 2007-2012 var Christian Have adjungeret professor ved Institut for Kommunikation på Aalborg Universitet, og fra 2010-2012 adjungeret professor i Cultural Governance og medievidenskab på Copenhagen Business School. Christian Have afgav begge titler frivilligt efter det kom frem, at han havde anvendt titlen ”cand.phil.” på sit CV, selv om studierne på Københavns Universitet i sin tid ikke blev færdiggjort.

Have har grundlagt to tænketanke, Supertankeren (strategisk kulturpolitik) og Spring Digital (sociale mediers innovation og udvikling), som han også er formand for.

Hæder 
Christian Have har været nomineret til og vundet en række priser – både personligt og for sit arbejde med HAVE A/S.

2019
Global SABRE Awards (vundet), for arbejdet med Det Kgl. Teaters Balletfestival
SABRE Awards, Institutional Image (vundet), for arbejdet med Det Kgl. Teaters Balletfestival
2018
European Excellence Award, Entertainment & Culture (vundet), for arbejdet med Det Kgl. Teaters Balletfestival
 Stevie Awards (2x guld, 1x sølv, vundet) for arbejdet med Det Kgl. Teaters Balletfestival
2016
Stevie Awards (bronze, vundet) for arbejdet med Trap Danmark
2013
Stevie Awards (bronze, vundet) for arbejdet med Børnehjertefonden
Stevie Awards (bronze, vundet) for arbejdet med Anders And & Co.
2012
Sabre Awards, Corporate Social Responsibility (nomineret) for arbejdet med CSR Award
2011
Stevie Awards (nomineret) for arbejdet med integrationsprojektet Taking The Lead
2008
Stevie Awards, Best Live Event of the Year (vundet) for arbejdet med Årets Reumert
2007
European Excellence Award (nomineret) for arbejdet med Hamlet og Lys over Skagen
Stevie Awards, Best Communications Executive (vundet, Christian Have personligt)
2006
Sabre Awards (vundet) for arbejdet med H.C. Andersens 200-års jubilæum
2005
Sabre Awards (vundet) for arbejdet for H.C. Andersens Fond
2003
Teater 1-prisen (vundet, Christian Have personligt) for sit engagement og nytækning af teatret i Danmark
2001
Golden World Award (nomineret) for arbejdet med Årets Reumert
1997
Golden World Award (nomineret) for arbejdet med Årets Reumert

Bibliografi 
 Synlighed er eksistens (2004)
 Det store sceneskift (2008)
 Drømmen om berømmelse (2010)
 Grib fremtiden (2011)
 Synlighed er eksistens 3.0 (2013)
 Ansvar eller anarki (2013)
 Kreativ vækst via new media (2013)
 Den nye guldalder – kunsten som vækstmotor (2015)
Hvis man ikke sigter, kan man heller ikke ramme (2018)
Det kreative Danmark (2019)

Referencer

Eksterne henvisninger 
 HAVE A/S

Personer fra København
Musikere fra Danmark
Erhvervsfolk fra Danmark
Personer i Kraks Blå Bog
Faglitterære forfattere fra Danmark
Trommeslagere fra Danmark
Dansksprogede forfattere fra Danmark
Alumni fra Københavns Universitet
Ansatte ved Copenhagen Business School
Ansatte ved Aalborg Universitet